Deg umahil-agi nefren yiwen ger leqdicat i semrasent s waṭas tlawin n temnaḍṭ n yilyiten, anda nerra lwelha ɣef yeswiren igejdanen (tasnalɣa, d tasnamka). Nefren asentel-a i wakken tasuta i d-iteddun ad issinent amek xeddment zik aẓeṭṭa, daɣen ad d-negmer aḥric ameqqran n yismawen yeɛnan aẓeṭṭa iwakken ur yettruḥu ara, anect-agi akk yettunḥsab d asnerni n tutlayt n tmaziɣt, acku llan yismawen ur ttwassnen ara.